Акурат паводле ўспрыманьня традыцыйнае культуры мы й перабываем падзеленымі ў сваёй краіне. І не старэйшыя людзі - насуперак лёгіцы - выяўляюць найбольшую прыхільнасьць да народных сьпеваў, танцаў і абрадаў, але якраз моладзь, адлучаная, здавалася, назаўжды й пазбаўленая мала-мальскай мажлівасьці дазнаццца каранёў. Прычым, дашукваюцца падмацаваньня з вытокаў гараджане, не абцяжараныя комплексам непаўнавартаснае "дзярэўні".